यस बाहेक धेरैले बच्चा बेलामा हेर्ने गरेको मूमिन कार्टून पनि यही देशको हो। करीब ५५ लाख जनसंख्या अनि ३.५ लाख वर्ग किमि क्षेत्रफल रहेको फ़िनल्याण्ड यूरोपियन यूनियनमा सबैभन्दा कम जनघनत्व भएको देश हो। अन्य नर्डिक देश सरह फिनल्याण्ड पनि प्रतिव्यक्ति आय, भ्रस्टाचार, साक्षरता दर, प्रेस स्वतन्त्रतामा अनि मानव विकास सूचांकमा अग्रणी देश मानिन्छ। यसैगरी यहाँको विद्यालय शिक्षालाई विश्वमै नमूना शिक्षाको रुपमा चित्रण पनि गरिन्छ।
